Dăianu: Peste 4% din produsul intern al României va trebui să nu mai fie consumat în interior. Ar fi un transfer către străinătate echivalând cu reducerea nevoii de împrumuturi / Va fi un război în societate
România va trebui să facă o corecție a deficitului bugetar, iar aceasta va dura mai mult de trei ani, crede Daniel Dăianu, șeful Consiliului Fiscal."Această corecție va fi foarte dificilă și complicată. Corecția aceasta, în esență, înseamnă că mai bine de 4% din produsul intern al României în următorii ani va trebui să nu mai fie consumat în interior. Ar fi un transfer către străinătate care ar echivala cu reducerea nevoii de împrumuturi. Oameni buni, ne dăm seama ce înseamnă mai bine de 4% din produsul intern brut? Chiar mai mult, pentru că trebuie să fii vizibil sub 3% cu deficitul bugetar", a afirmat Daniel Dăianu.